Előterjesztés

a Közgyűlés részére

**Tisztelt Közgyűlés!**

Budapest Főváros Önkormányzata 2016. évi összevont költségvetésének elfogadásakor
– a Fővárosi Közgyűlés 106/2016. (02.17.) számú határozatával – felkérte a főpolgármestert, hogy vizsgálja felül a fővárosi önkormányzati tulajdonú gazdasági társaságok és azok leányvállalatai működésének esetleges párhuzamosságaiból, reorganizációjából adódó megtakarítási lehetőségeket, és a vizsgálat eredményét terjessze a Fővárosi Közgyűlés elé. Jelen előterjesztés a vizsgálat eredményét és annak alapján a döntési javaslatokat tartalmazza

A döntés végrehajtása során a végrehajtásban közreműködők a következő összefoglaló megállapításokat és intézkedési javaslatokat tették.

* + - * **Budapesti Városüzemeltetési Holding Zrt.** (a továbbiakban: Holding) által végzett felülvizsgálat részletes ismertetését az *előterjesztés melléklete* tartalmazza, amely szerint: a„*leányvállalatok tevékenységeinek összehasonlításakor* ***azonos, vagy hasonló tevékenységeket nem azonosítottunk, melyek*** *esetleges társaságok közötti* ***átcsoportosítása hatékonyság javulást vetítene előre***”. Az **FTSZV Kft.** esetében felmerül annak a kérdése is, hogy eddigi feladatát más, nagyobb gazdasági társaságba történő átcsoportosítással folytassa, ezért e „*javaslat kidolgozására* ***munkacsoport****ot hoztunk létre*”, amelyben a fennmaradó tevékenységek — ingatlanfenntartás, Cséry-telep rekultivációs kötelezettségeivel kapcsolatos előkészítő tevékenységek, telephely-üzemeltetés — megfelelő szervezethez történő telepítésének meghatározása is elemezhető; valamint „*részletes* ***vizsgálatot*** *folytattunk a Holding leányvállalatai leányvállalatainál (unokavállalatok) annak, megállapítására, hogy* ***indokolt-e az unokavállalati működés fenntartása***”.

A vizsgálat alapján összefoglalt intézkedési javaslatokat, azok indokolását az
*1. melléklet* 4-5. oldalán olvasható táblázat tartalmazza, illetve az alábbiakban foglalható össze:

| **Leányvállalat** | **Unoka vállalat** | **Javaslat** | **Indoklás** |
| --- | --- | --- | --- |
| **FŐKERT Nonprofit Kft.** | FŐKERT Mérnöki Iroda Kft. | Az unokavállalati pozíció megtartása, és TAHI Faiskolával történő összeolvasztása javasolt. | Az anyavállalat részére végez beruházási és tervezési feladatot. Az anyavállalattal szemben a Társaság ÁFA visszaigénylésére jogosult, mely gazdaságilag előnyös. |
|  | TAHI Faiskola Kft. | A 48 % külső kisebbségi tulajdonosok kivásárlása, unokavállalati pozíció megtartása, FŐKERT Mérnökirodával történő összeolvasztása javasolt. | Az anyavállalat részére kiegészítő tevékenységet végez: növény és fa nevelésével biztosít alapanyagot.Az anyavállalattal szemben a Társaság növényértékesítései során ÁFA visszaigénylésére jogosult (folyamatban – a Holding Igazgatósága jóváhagyta). |
|  | Virágért Kft. | Megvizsgálandó a külső tulajdonosok kivásárlása.  | A társaság ingatlan bérbeadási tevékenysége az anyavállalattól eltér. |
|  | Floracoop Egyesülés | Megvizsgálandó a 17 %-nyi kisebbségi tulajdonrész értékesítése a többi tulajdonos felé. | Tevékenysége valamint a kisebbségi tulajdon nem szolgálja sem a Társaság sem a Holding érdekeit. |
| **FKF Nonprofit Zrt.** | AHK Kft. | A döntés meghozatalát későbbre javasoljuk. | Az NHKV Zrt. megalakulását követően jelenleg nem tisztázott sem az anyavállalat az FKF sem az AHK finanszírozása.  |
| **BGYH Zrt.** | Malomtó Kft. | A Kft. anyavállalatba történő beolvasztását javasoljuk. | Tevékenységet nem végez, korábban elkészített tervei így jogutódlással kerülnek a BGYH tulajdonába. |
|  | Széchenyi Étterem Kft. | A 25 % kisebbségi üzletrészünk értékesítését javasoljuk megvizsgálni. | Az étterem üzemeltetési tevékenység nem illeszkedik bele az anyavállalati, valamint a Holding tevékenységi körébe. Anyavállalat tulajdoni hányada nem biztosít kellő befolyást a társaság üzletmenetére. |
| **FŐTÁV Zrt.** | FŐTÁV Komfort Kft. | Az unokavállalati pozíció megtartása javasolt. | A társaság külön vállalatként történő működése azzal a céllal valósult meg, hogy a hőközpontok gyártása, installálása és egyen potenciálra hozása egy cégben, a távhőszolgáltatást végző anyavállalattól elkülönülten történjen. További cél a Hőközpontok értékesítése FŐTÁV-tól független külső piacok számára. |
|  | FŐTÁV-Kiserőmű Kft./ CSHSZ Kft. | Az unokavállalati pozíció megtartása javasolt.  | A leányvállalat az anyavállalattól elkülönítetten tisztán a kiserőművi tevékenységre koncentrálja tevékenységét. |
|  | DHK Zrt. | Az unokavállalati pozíció megtartása javasolt.  | A külön MNB engedélyhez kötött, ÁFA körön kívüli követelés-kezelési tevékenység elkülönül a FŐTÁV alaptevékenységétől. Jövőbeni célja további fővárosi cégek részére követeléskezelés biztosítása. |
|  | Immodus Zrt. | Az unokavállalati pozíció megtartása javasolt. | A DHK Zrt. üzemeltetési- szolgáltatási feladatainak ellátását ÁFA körön belül biztosítja. |

* + - * **A Főpolgármesteri Hivatal:**
* **a kulturális terület** vagyongazdai körébe tartozó 17 nonprofit korlátolt felelősségű társaság és a Budapest Film Forgalmazó és Moziüzemi Zrt alaptevékenysége 7 különböző szakágazatba tartozik. „*E tevékenységek szignifikánsan megkülönböztethetők, így a párhuzamosságok csökkentéséből, megszüntetéséből származó* ***megtakarítási lehetőségek nem adódnak*** *a tulajdonos és a menedzsment számára*”, továbbá a „***reorganizáció*** *(újjászervezés, átszervezés)* ***lehetőségét vizsgálva sem fedeztünk fel megtakarítási lehetőségeket***”.
* **a vagyongazdálkodás ügykörébe** tartozó gazdasági társaságok (Budapest Főváros Vagyonkezelő Központ Zrt., REK Rác Fürdő Eszközkezelő Kft., Budapesti Önkormányzati Követeléskezelő Kft. és Budapesti Vidám Park Zrt. „v.a.”) tekintetében
– a társaságok létesítő okiratában foglalt főtevékenységüket figyelembe véve – „**nem állapítható meg olyan párhuzamosság**, azonos illetve hasonló tevékenység, **mely a társaságok közötti átcsoportosítást, reorganizációt indokolná**”.

Ugyanakkor szintén a vagyongazdálkodás ügykörébe tartozó Budapesti Önkormányzati Követeléskezelő Kft. (a továbbiakban: BÖK Kft.) 2016. évi üzleti terve szerint a tevékenységük várhatóan kibővül, a BKK Zrt. illetve a BKV Zrt. által átadott pótdíjkövetelések kezelésével.

A BÖK Kft-vel kapcsolatban a BKK Zrt. jelezte, hogy a BKK Zrt. Igazgatósága
253/2016. (V.30.) sz. határozatában támogatta azon koncepciót, hogy a BÖK Kft. a
BKK Zrt. 100%-os tulajdonába kerüljön és a szükséges átalakítást követően a Társaság a BÖK Kft.-t egy kibővített követeléskezelési feladatkörrel ruházza fel.

Fentiekben összefoglalt és az *előterjesztés mellékletében* részletezett körülményekre tekintettel kérem a Tisztelt Közgyűlést a döntési javaslat elfogadására.

**Határozati javaslat**

*A Fővárosi Közgyűlés úgy dönt, hogy*

tudomásul veszi a Budapesti Városüzemeltetési Holding Zrt. által készített összefoglalót a fővárosi önkormányzati tulajdonú gazdasági társaságok párhuzamos feladatellátásával kapcsolatosan, jelen előterjesztés 1. számú melléklete szerinti tartalommal.

**Határozathozatal módja: egyszerű szavazattöbbség**

Budapest, 2016. augusztus

|  |  |  |
| --- | --- | --- |
| Bagdy Gábor József dr.főpolgármester-helyettes |  | Szeneczey Balázs dr.főpolgármester-helyettes |

|  |
| --- |
| Láttam: |
| Sárádi Kálmánné dr.főjegyző |

1. számú melléklet:
Budapesti Városüzemeltetési Holding Zrt.: A BVH Zrt. tulajdonosi irányítása alá tartozó leányvállalatok és unokavállalatok tevékenységeinek felülvizsgálata (2016. június 29.)